Document ID: 31996R0941

KOMISSION ASETUS (EY) N:o 941/96,
annettu 28 päivänä toukokuuta 1996,
tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä annetun neuvoston asetuksen (ETY) N:o 3030/93 liitteiden II, III, VIII ja XI muuttamisesta ja tiettyjen Yhdistyneistä arabiemiirikunnista peräisin olevien tekstiilituotteiden tuonnin saattamisesta enakkotarkkailun alaiseksi annetun asetuksen (EY) N:o 2635/95 kumoamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä annetun neuvoston asetuksen (ETY) N:o 3030/93 (1), sellaisena kuin se on viimeksi muutettuna komission asetuksella (EY) N:o 3053/95 (2), ja erityisesti sen 19 artiklan yhdessä sen 17 artiklan kanssa,
ottaa huomioon muiden kuin kahdenvälisten sopimusten, pöytäkirjojen tai muiden järjestelyiden taikka muiden yhteisön erityisten tuontimenettelyjen soveltamisalaan kuuluvien tiettyjen kolmansien maiden tekstiilituotteiden tuontia koskevasta yhteisestä menettelystä 7 päivänä maaliskuuta 1994 annetun neuvoston asetuksen (EY) N:o 517/94 (3), sellaisena kuin se on viimeksi muutettuna asetuksella (EY) N:o 538/96 (4), ja erityisesti sen 11 artiklan 1 kohdan yhdessä sen 25 artiklan 3 kohdan kanssa,
sekä katsoo, että
komissio on vastaanottanut neuvostolta 14 päivänä kesäkuuta 1994 neuvotteluohjeet tekstiilituotteiden kauppaa koskevan sopimuksen tekemisestä Yhdistyneiden arabiemiirikuntien kanssa,
näiden neuvottelujen vielä jatkuessa komissio on aloittanut Yhdistyneistä arabiemiirikunnista peräisin olevien tiettyjen tekstiilituotteiden tuonnin ennakkotarkkailun komission asetuksen (EY) N:o 2635/95 (5) mukaisesti,
nämä neuvottelut on saatu päätökseen, ja neuvosto on päättänyt väliaikaisesti soveltaa 1 päivästä tammikuuta 1996 tekstiilituotteiden kaupasta tehtyä sopimusta Yhdistyneiden arabiemiirikuntien kanssa (6),
on aiheellista muuttaa 1 päivästä tammikuuta 1996 asetuksen (ETY) N:o 3030/93 liitteet II, III, VIII ja XI Euroopan yhteisön ja Yhdistyneiden arabiemiirikuntien tekemän kahdenvälisen sopimuksen huomioon ottamiseksi asetuksen (ETY) N:o 3030/93 19 artiklan tarkoittamalla tavalla,
tässä asetuksessa säädetyt toimenpiteet eivät estä tuontia luokkiin 4, 5, 6, 7, 8, 9, 20, 21, 26, 157 ja 161 kuuluvien tuotteiden osalta, jotka olisi voitu tuoda sen voimaantulopäivänä asetuksen (EY) N:o 2635/95 säännösten mukaisesti jäsenvaltioiden toimivaltaisten viranomaisten antaman tuontiasiakirjan perusteella, eivätkä luokkaan 2 kuuluvien tuotteiden osalta, jotka olivat ennen asetuksen voimaantulopäivää matkalla yhteisöön,
on tarpeen kumota 1 päivästä tammikuuta 1996 asetus (EY) N:o 2635/95, ja
tässä asetuksessa säädetyt toimenpiteet ovat asetuksen (EY) N:o 517/94 25 artiklassa ja asetuksen (ETY) N:o 3030/93 17 artiklassa perustetun tekstiilikomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 3030/93 seuraavasti:
1. Lisätään liitteeseen II sana "Yhdistyneet arabiemiirikunnat" sanan "Ukraina" jälkeen.
2. Lisätään liitteessä III olevan 28 artiklan 6 kohdan ensimmäiseen luetelmakohtaan ilmaisu "Yhdistyneet arabiemiirikunnat = AE" ilmaisun "Ukraina = UA" jälkeen.
3. Lisätään liitteessä III olevaan taulukkoon A Turkmenistaniin sovellettavan taulukko-osan jälkeen tämän asetuksen liitteessä I oleva taulukko-osa.
4. Lisätään liitteessä VIII olevaan taulukkoon Ukrainaan sovellettavan taulukko-osan jälkeen tämän asetuksen liitteessä II oleva taulukko-osa.
5. Lisätään liitteeseen XI sana "Yhdistyneet arabiemiirikunnat" ilmaisun "Uganda" jälkeen.
2 artikla
Tämä asetus ei estä tuontia:
- luokkiin 4, 5, 6, 7, 8, 9, 20, 21, 26, 157 ja 161 kuuluvien tuotteiden osalta, jotka olisi voitu tuoda sen voimaantulopäivänä asetuksen (EY) N:o 2635/95 säännösten mukaisesti jäsenvaltioiden toimivaltaisten viranomaisten antaman tuontiasiakirjan perusteella,
- luokkaan 2 kuuluvien tuotteiden osalta, jotka olivat ennen sen voimaantulopäivää matkalla yhteisöön.
3 artikla
Kumotaan asetus (EY) N:o 2635/95.
4 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä toukokuuta 1996.

Labels: 1
3
18
5